Τζέραϊ Γκραντ

Ο Χάρβεϊ Τζέραϊ Γκραντ (αγγλικά:Harvey Jerai Grant, γενν. στις 10 Ιανουαρίου 1989) είναι Αμερικανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ για τον Προμηθέα Πάτρας.

 Στην τετραετή σταδιοδρομία τους στους Κλέμσον Τάιγκερς, ο Γκραντ έπαιξε σε 127 αγώνες (σε 63 ως βασικός), όπου είχε κατά μέσο όρο 6,7 πόντους, 4,3 ριμπάουντ και 1,6 τάπες σε 17,9 λεπτά ανά αγώνα. Στις 9 Αυγούστου 2011, ο Γκραντ υπέγραψε με τους Σίντνεϊ Κινγκς για τη σεζόν 2011-12. Κέρδισε τη διάκριση του Παίκτη της Εβδομάδας στους γύρους 14 και 24. Σε 28 αγώνες για τους Κινγκς, είχε μέσο όρο 11,9 πόντους, 8,1 ριμπάουντ και 1,1 ασίστ ανά αγώνα. Στις 7 Ιουλίου 2012, ο Γκραντ εντάχθηκε στους Χιούστον Ρόκετς για το NBA Σάμερ Λιγκ 2012. Στις 23 Ιουλίου, υπέγραψε με την ιταλική Ένελ Μπρίντιζι για τη σεζόν 2012-13. Σε 30 αγώνες για την ομάδα, είχε μέσο όρο 4,5 πόντους και 3,4 ριμπάουντ ανά αγώνα. Τον Ιούλιο του 2013, ο Γκραντ υπέγραψε με την ισραηλινή Χάποελ Χολόν για τη σεζόν 2013-14. Το Νοέμβριο του 2013, έφυγε από την Χολόν και υπέγραψε με την βοσνιακή ΧΚΚ Σίροκι για το υπόλοιπο της σεζόν. Αργότερα, αποχώρησε από την ομάδα, πριν εμφανιστεί σε αγώνα γι αυτήν. Στις 13 Δεκεμβρίου 2013, υπέγραψε με την λετονική Βέντσπιλς για το υπόλοιπο της σεζόν. Σε 22 αγώνες πρωταθλήματος για την ομάδα, είχε κατά μέσο όρο 11,7 πόντους και 5,5 ριμπάουντ ανά αγώνα, βοηθώντας την ομάδα να κερδίσει το Πρωτάθλημα Λετονίας 2013-14. Στις 28 Ιουλίου 2014, ανανέωσε το συμβόλαιο με την Βέντσπιλς για τη σεζόν 2014-15. Σε 28 αγώνες πρωταθλήματος για την ομάδα, είχε μέσο όρο 11,8 πόντους, 6,3 ριμπάουντ και 1,0 ασίστ ανά αγώνα. Στις 25 Ιουλίου 2015, ο Γκραντ υπέγραψε με τη λιθουανική Νεπτούνας. Βοήθησε τη Νεπτούνας να φτάσει στους τελικούς του Πρωταθλήματος Λιθουανίας για δεύτερη φορά στην ιστορία της ομάδας και βοήθησε την ομάδα να έχει μία πολύ σταθερή σεζόν στο Eurocup, φτάνοντας στη φάση του Top16. Είχε κατά μέσο όρο 9,6 πόντους και 6,0 ριμπάουντ ανά αγώνα στο πρωτάθλημα και 8,9 πόντους και 6,2 ριμπάουντ στο EuroCup. Στις 10 Ιουλίου 2016, ανανέωσε το συμβόλαιο του με τη Νεπτούνας, με την οποία είχε μέσο όρο 8,8 πόντους και 5,6 ριμπάουντ στο πρωτάθλημα. Στις 21 Αυγούστου 2017, ο Γκραντ υπέγραψε με την Μπάσκετ Ραβένα στη 2η κατηγορία Ιταλίας.Στις 13 Μαΐου 2018, υπέγραψε με την Τροταμούνδος ντε Καραμπόμπο από τη Βενεζουέλα. Στις 19 Ιουλίου 2018, ο Γκραντ επέστρεψε στη Νεπτούνας. Την 1η Ιουνίου 2019, ο Γκραντ υπέγραψε με την Στρασμπούρ στο Πρωτάθλημα Γαλλίας. Στις 27 Δεκεμβρίου 2019, ο Γκραντ υπέγραψε επίσημα με την ΑΕΚ για το υπόλοιπο της σεζόν 2019-20. Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να κερδίζει στον τελικό τον Προμηθέα Πατρών με 61-57. Ο Γκραντ είναι ο υιός των Χάρβεϊ και Μπέβερλι Γκραντ και έχει τρεις αδελφούς: Τζέραμι, Τζέριαν και Τζάελιν. Ο Χάρβεϊ έπαιξε κολεγιακή καλαθοσφαίριση στο Κλέμσον και την Οκλαχόμα και ήταν η 12η συνολική επιλογή του NBA Ντραφτ 1988 και αγωνίστηκε για 11 χρόνια στο ΝΒΑ, με την Ουάσινγκτον (Μπούλετς και Ουίζαρντς), το Πόρτλαντ και τη Φιλαδέλφεια. Ο θείος του Γκραντ, Χόρας (δίδυμος αδελφός του Χάρβεϊ), έπαιξε κολεγιακή καλαθοσφαίριση στο Κλέμσον και ήταν τετράκις πρωταθλητής NBA με τους Σικάγο Μπουλς και τους Λος Άντζελες Λέικερς.Ο Γκραντ και η σύντροφος του, Τζέσικα, έχουν μία κόρη που ονομάζεται Χέιλ. Ο Γκραντ έκανε πρόταση γάμου στη φίλη του κατά τη διάρκεια ενός εντός έδρας αγώνα της Νεπτούνας το 2016. Προφίλ Αρχειοθετήθηκε 2016-06-29 στο Wayback Machine. στο legabasket.it